CELEX: 
Language: et
Date: 2020-12-17 00:00:00
Title: KOMISJONI OTSUS (EL) …/…, lõivude kohta, mis tuleb maksta Euroopa Liidu Energeetikasektorit Reguleerivate Asutuste Koostöö Ametile Euroopa Parlamendi ja nõukogu määruse (EL) nr 1227/2011 alusel esitatavate andmete kogumise, käitlemise, töötlemise ja analüüsimise eest

KOMISJONI OTSUS (EL) …/…,
            
            
               17.12.2020,
            
            
               lõivude kohta, mis tuleb maksta Euroopa Liidu Energeetikasektorit Reguleerivate Asutuste Koostöö Ametile Euroopa Parlamendi ja nõukogu määruse (EL) nr 1227/2011 alusel esitatavate andmete kogumise, käitlemise, töötlemise ja analüüsimise eest
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 5. juuni 2019. aasta määrust (EL) 2019/942, millega asutatakse Euroopa Liidu Energeetikasektorit Reguleerivate Asutuste Koostöö Amet,
                  1
                eriti selle artikli 32 lõiget 2,
            
            
               ning arvestades järgmist:
            
            
               (1)Selleks et konkurents elektri ja gaasi siseturul oleks avatud ja aus ning et turuosalistele oleks tagatud võrdsed võimalused, peavad energia hulgimüügiturud olema terviklikud ja läbipaistvad. Euroopa Parlamendi ja nõukogu määrusega (EL) nr 1227/2011
                  2
                on kehtestatud selle eesmärgi saavutamise terviklik raamistik. 
            
            
               (2)Määrusega (EL) nr 1227/2011 kohustatakse Euroopa Liidu Energeetikasektorit Reguleerivate Asutuste Koostöö Ametit (edaspidi „amet“) jälgima energia hulgimüügiturge, et tihedas koostöös riiklike reguleerivate asutuste ja muude riigiasutustega tagada tõhus järelevalve nende turgude üle. Määruse (EL) 2019/942 artikli 32 lõike 1 punktiga b nähakse ette lõivud ameti paremaks rahastamiseks ning kõnealuse jälgimis- ja järelevalvetegevusega seotud kulude katmiseks. Ametile suuremate rahaliste vahendite kättesaadavaks tegemine peaks ka aitama tal parandada andmeid esitavatele üksustele ja vajaduse korral turuosalistele üldiselt osutatavate teenuste kvaliteeti.
            
            
               (3)Määruse (EL) 2019/942 artiklis 32 on seadusandja sätestanud lõivusüsteemi kohaldamisala ja aluspõhimõtted ning teinud komisjonile ülesandeks kehtestada lõivud ja nende maksmise kord. 
            
            
               (4)Vastavalt määruse (EL) 2019/942 artikli 32 lõikele 2 korraldati avalik konsultatsioon ning konsulteeriti ameti haldusnõukoguga ja reguleerivate asutuste nõukoguga. Lisaks avalikule konsultatsioonile korraldati sidusrühmade seminar, kuhu kutsuti kõik sellise lõivusüsteemi alla kuuluda võivad turuosalised ning neid ja muid turuosalisi esindavad ühendused.
            
            
               (5)Komisjoni delegeeritud määrusega (EL) 2019/715
                  3
                on kehtestatud selliste asutuste raamfinantsmäärus, mille liit on asutanud Euroopa Liidu toimimise lepingu ja Euroopa Aatomienergiaühenduse asutamislepingu alusel ning millel on juriidilise isiku staatus ja mis saavad liidu eelarvest rahalist toetust. Amet on selline asutus ja võttis vastavalt komisjoni delegeeritud määrusele (EL) 2019/715 vastu oma finantsreeglid, s.t ameti finantsmääruse,
                  4
                mis ei erine komisjoni delegeeritud määruse (EL) 2019/715 kohastest reeglitest.
            
            
               (6)Ameti programmdokument, mis on koostatud kooskõlas määruse (EL) 2019/942 artikliga 20 ja ameti finantsmääruse artikliga 32, sisaldab iga- ja mitmeaastast programmitööd ning selles on üksikasjalikult sätestatud ameti ülesanded ja nende täitmiseks kasutatavad vahendid. Seepärast on programmdokument asjakohane vahend nende kulude kindlakstegemiseks, mis vastavalt määruse (EL) 2019/942 artikli 32 lõike 1 punktile b on lõivudest rahastamise kõlblikud.
            
            
               (7)Rahastamiskõlblike kulude hulka peaksid kuuluma kulud, mis ametil tekivad seoses andmete kogumisega kooskõlas komisjoni rakendusmäärusega (EL) nr 1348/2014,
                  5
                aga ka kõikide muude määruse (EL) nr 1227/2011 kohaste ülesannete täitmisel või sellekohases tegevuses, mis hõlmab kogutud andmete käitlemist, töötlemist ja analüüsimist, et tagada energia hulgimüügiturgude terviklikkus ja läbipaistvus. Vastavalt määruse (EL) 2019/942 artiklile 20 esitab komisjon arvamuse ameti programmdokumendi kavandi kohta, sealhulgas ameti nende ettepanekute kohta, milliseid kulusid peetakse lõivudest rahastamise kõlblikuks.
            
            
               (8)Vastavalt määruse (EL) 2019/942 artiklile 31 tuleks ametit rahastada peamiselt liidu üldeelarvest. Seetõttu ei tohiks lõivudest saadav tulu ületada liidu eelarvest ametile eraldatavat rahalist toetust.
            
            
               (9)Selleks et tagada läbipaistvus selles osas, et lõive kasutatakse üksnes rahastamiskõlblike kulude katmiseks ja et ametit rahastatakse peamiselt liidu üldeelarvest, tuleks ameti finantsmääruse artikli 48 kohaselt koostatud iga-aastases konsolideeritud tegevusaruandes esitada teave saadud tulu eri allikate ja tulu kasutamise kohta.
            
            
               (10)Vastavalt määruse (EL) nr 1227/2011 artiklile 9 peavad turuosalised olema registreeritud riikliku reguleeriva asutuse juures. Andmete esitajad (nimetatakse ka registreeritud aruandlusmehhanismideks) on turuosalised või turuosaliste nimel andmeid esitavad üksused, mis vastavad tehnilistele ja organisatsioonilistele nõuetele, et tagada määruse (EL) nr 1227/2011 artikli 8 ja rakendusmääruse (EL) nr 1348/2014 alusel esitatava teabe tõhus, tulemuslik ja turvaline vahetamine ja käitlemine. Registreeritud aruandlusmehhanismid tuleb registreerida otse ameti juures, mistõttu peaksid just need maksma lõivud.
            
            
               (11)Registreeritud aruandlusmehhanismidele saadetud arved peaksid sisaldama teavet selle kohta, kuidas lõiv arvutati, et muuta registreeritud aruandlusmehhanismi jaoks läbipaistvaks, kuidas eri turuosalised, kelle kohta ta andmeid esitab, maksmisele kuuluva lõivu tasumises osalevad. Registreeritud aruandlusmehhanismide tarbetu finantskoormuse vältimiseks peaks olema võimalik ametiga kokku leppida, et suuri arveid makstakse osade kaupa. Otsustamine, millises ulatuses võivad registreeritud aruandlusmehhanismidena tegutsevad elektripõhivõrgu ettevõtjad ja gaasiülekandesüsteemi haldurid katta ametile lõivude maksmisega kaasnevaid kulusid võrgu kasutajatelt küsitavate võrgutariifide kaudu, on osa liikmesriikide reguleerivate asutuste kohustustest ja volitustest vastavalt Euroopa Parlamendi ja nõukogu direktiivi (EL) 2019/944
                  6
                artikli 59 lõikele 1 ning Euroopa Parlamendi ja nõukogu direktiivi 2009/73/EÜ
                  7
                artikli 41 lõikele 1.
            
         
         
            
               (12)Vastavalt määruse (EL) 2019/942 artikli 32 lõikele 2 peaksid lõivud olema proportsionaalsed asjaomaste kulutõhusalt osutatud teenuste kuludega ja piisavad nende kulude katmiseks ning lõivud tuleks kehtestada tasemel, mis tagab, et need ei ole diskrimineerivad ega põhjusta turuosalistele või nende nimel andmeid esitavatele üksustele põhjendamatut finants- või halduskoormust. 
            
            
               (13)Asjaomaste teenuste ja sellest tulenevalt ameti rahastamiskõlblike kulude peamised kulukäiturid on registreeritud aruandlusmehhanismide arv, nende turuosaliste arv, kelle kohta mehhanismid andmeid esitavad, ning nende esitatud andmete hulk ja üksikasjad. Nende kulukäiturite kajastamiseks peaks lõiv, mida iga registreeritud aruandlusmehhanism peab maksma, koosnema kindlasummalisest lõivukomponendist, s.o kindlasummalise registreerimislõivu komponendist, ja muutuva suurusega lõivukomponendist, s.o tehingukirjetel põhinevast lõivukomponendist, sõltuvalt nende turuosaliste arvust, kelle kohta registreeritud aruandlusmehhanism andmeid esitab, ning esitatud andmete hulgast ja üksikasjadest.
            
            
               (14)Kindlasummaline lõivukomponent peaks kajastama ameti kulusid, mis on seotud registreeritud aruandlusmehhanismina registreerimise taotluste töötlemisega ja selle tagamisega, et juba registreeritud aruandlusmehhanismid vastavad rakendusmääruse (EL) nr 1348/2014 artiklis 11 sätestatud nõuetele. Kuna need kulud kaasnevad ametile ka olenemata sellest, kas registreeritud aruandlusmehhanismid esitavad tehingukirjeid või põhiandmeid, peaksid kindlasummalise lõivukomponendi maksma kõik registreeritud aruandlusmehhanismid.
            
            
               (15)Selleks et vältida registreeritud aruandlusmehhanismidele põhjendamatu finantskoormuse tekitamist, peaks artiklis 6 osutatud muutuva suurusega lõivukomponent kajastama esitatud tehingukirjete arvu, mis on seotud kauplemismahuga ja seega registreeritud aruandlusmehhanismi potentsiaalse tuluga. Muutuva suurusega lõivukomponendi puhul tuleks arvesse võtta asjaolu, et paljud registreeritud aruandlusmehhanismid esitavad andmeid paljude selliste turuosaliste kohta, kes sageli tegutsevad mitmel organiseeritud turul ja kasutavad mitmesuguseid kauplemiskanaleid.
            
            
               (16)Rakendusmääruse (EL) nr 1348/2014 artikli 4 lõike 1 punktidega b ja c jäetakse määruse (EL) nr 1227/2011 kohasest pidevast aruandlusest välja väikesed elektri- ja gaasitootjad, kes sageli on taastuvenergiatootjad. Seepärast ei tohiks lõivude kehtestamisega tekitada sellistele tootjatele finantskoormust.
            
            
               (17)Põhiandmeid, näiteks teavet, mis on seotud elektrienergia ja maagaasi tootmise, salvestamise/hoidmise, tarbimise või edastamise rajatiste võimsuse ja kasutamisega või maagaasi veeldusjaamade võimsuse ja kasutamisega, kogub amet üksnes selleks, et täiendada selliseid kogutud tehingukirjeid nagu kauplemiskorraldused, kauplemistehingud, ebastandardsed lepingud või transportimislepingud. Seetõttu ei tohiks põhiandmeid muutuva suurusega lõivukomponendi arvutamisel arvesse võtta. Kuna registreeritud aruandlusmehhanismi staatus on ameti jaoks oluline kulukäitur, peaksid põhiandmeid esitavad registreeritud aruandlusmehhanismid igal juhul maksma kindlasummalise lõivukomponendi.
            
            
               (18)Selleks et turu kuritarvitamist tõhusalt avastada, ei kogu amet andmeid mitte ainult kauplemise ja muude lepingute kohta, vaid ka märkimisväärsel hulgal andmeid organiseeritud turgudel, näiteks energiabörsidel, antud kauplemiskorralduste kohta. Seepärast peaks lõivusüsteem kulude proportsionaalsuse tagamiseks hõlmama ka kauplemiskorraldusi. Samal põhjusel peaks lõivusüsteemi alla kuuluma ka olelusringi käsitlev teave.
            
            
               (19)Lõivusüsteem ei tohiks diskrimineerida kauplemist organiseeritud turgudel. Energia hulgimüügitoodetega kauplemist seoses elektri või maagaasi tarnimisega organiseeritud turgudel iseloomustab kõrgem standardimistase kui selliste toodetega kauplemist väljaspool organiseeritud turge. Lisaks sisaldavad organiseeritud turgudelt pärit tehingukirjed kauplemiskorraldusi. Turu arengu tendentsid elektri- või maagaasitarnete lepingutega kauplemisel, nagu algoritm- ja välkkauplemine, muutuvad olulisemaks ja seetõttu teatatakse organiseeritud turgudel üha arvukamatest kauplemiskorraldustest ühe standardse tarnelepingu kohta võrreldes väljaspool organiseeritud turgu sõlmitud tarnelepingutega. Seepärast tuleks muutuva suurusega lõivukomponendi arvutamisel kaaluda energia hulgimüügitoodete tehingute kirjeid elektri või maagaasi tarnete kohta organiseeritud turgudelt teisiti kui kirjeid väljastpoolt organiseeritud turge saadud tarnete kohta. 
            
            
               (20)Elektri või maagaasi transpordiga seotud energia hulgimüügitooteid iseloomustab samasugune lepingute standardimise tase, olenemata sellest, kas nende toodetega kaubeldakse väljaspool organiseeritud turge või organiseeritud turgudel, ning konkurents organiseeritud turgudel ja väljaspool organiseeritud turge kauplemise vahel on väike. Seega ei tohiks lõivusüsteem nende toodete puhul teha vahet organiseeritud turgudelt pärit tehingukirjete ja väljastpoolt organiseeritud turge pärit tehingukirjete vahel. 
            
            
               (21)Kuna lõivud kehtestatakse täismahus käesoleva otsusega, mille alusel määrab amet kindlaks saadaolevad summad, tuleks arved vastavalt ameti finantsmääruse artiklile 71 esitada võlateatena.
            
            
               (22)Vastavalt ameti finantsmääruse artiklile 71 osutab amet teenuseid üksnes pärast seda, kui asjakohane lõivusumma on täielikult makstud. Kuna lõivud arvutatakse eelmisel aastal teatatud tehingukirjete arvu alusel, saab saadaolevad summad kindlaks määrata ja arved välja saata alles iga aasta alguses. Registreeritud aruandlusmehhanismidel peaks siiski olema võimalik esitada ametile andmeid pidevalt, seega ka enne, kui nad on asjakohase aasta eest arve tasunud. Kui registreeritud aruandlusmehhanism peaks aga arve tasumisega hilinema, peaks ametil olema õigus võtta üksuselt võimalus esitada andmeid, hoolimata sellest, et üksus on registreeritud vastavalt rakendusmääruse (EL) nr 1348/2014 artiklile 11.
            
            
               (23)2021. aasta peaks olema esimene aasta, mil registreeritud aruandlusmehhanismid peavad maksma lõivu, et katta rahastamiskõlblikud kulud, mis on kindlaks määratud ameti haldusnõukogu poolt määruse (EL) 2019/942 artikli 20 kohaselt 31. detsembriks 2020 vastu võetavas programmdokumendis.
            
            
               (24)Lõivusüsteemi käivitumisel peaks registreeritud aruandlusmehhanismidel olema võimalik otsustada, kas nad soovivad säilitada oma registreeringu ameti juures. Seetõttu peaks neil isegi pärast aastalõivu kohta arve saamist olema võimalik vältida lõivu maksmist ja teatada ametile, et nad soovivad loobuda registreeritud aruandlusmehhanismi staatusest. Sel juhul peaks neil olema aega rakendada alternatiivlahendusi määrusest (EL) nr 1227/2011 tulenevate kohustuste täitmiseks, näiteks kasutada muu registreeritud aruandlusmehhanismi teenuseid. Esimesele aastale järgnevatel aastatel peaksid registreeritud aruandlusmehhanismid saama enne iga aasta lõppu otsustada, kas nad soovivad selle staatuse säilitada või mitte, ning neil ei tohiks olla õigus makstud lõive tagasi saada või tasumisele kuuluvate lõivude maksmisest loobuda.
            
            
               (25)Määruse (EL) 2019/942 artikli 32 lõike 2 kohaselt peab komisjon lõivusumma suuruse korrapäraselt läbi vaatama. Seda tuleks teha koos ameti tegevuse hindamisega vastavalt määruse (EL) 2019/942 artiklile 45. Selline nõue ei takista komisjoni lõivusüsteemi kõnealustest hindamistest eraldi läbi vaatamast.
            
            
               (26)Käesolev otsus peaks jõustuma kolmandal päeval pärast selle avaldamist, kuna ameti programmdokument aastateks 2021–2023, millele on osutatud artikli 3 lõigetes 1 ja 2, võetakse vastu 2020. aasta detsembris. Kuna 2021. aasta peaks olema esimene aasta, mil registreeritud aruandlusmehhanismid peavad lõivu maksma, tuleks käesolevat komisjoni otsust, välja arvatud selle artikli 3 lõiked 1 ja 2, kohaldada mitte alates selle jõustumisest, vaid alates 1. jaanuarist 2021,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Reguleerimisese 
            
            
               Käesoleva otsusega kehtestatakse lõivud, mille turuosalised või nende nimel andmeid esitavad üksused peavad maksma Euroopa Liidu Energeetikasektorit Reguleerivate Asutuste Koostöö Ametile (edaspidi „amet“) määruse (EL) nr 1227/2011 artikli 8 alusel esitatavate andmete kogumise, käitlemise, töötlemise ja analüüsimise eest, ning nende lõivude maksmise kord.
            
            
               Artikkel 2
            
         
         
            
               Mõisted
            
            
               Käesolevas otsuses kasutatakse rakendusmääruse (EL) nr 1348/2014 artikli 2 punktides 1 ja 4 esitatud mõisteid „põhiandmed“ ja „organiseeritud turg“.
            
            
               Lisaks kasutatakse järgmisi mõisteid:
            
            
               (1) „registreeritud aruandlusmehhanism“ – üksus, mille amet on registreerinud kooskõlas rakendusmääruse (EL) nr 1348/2014 artikliga 11 tehingukirjetest või põhiandmetest teatamiseks;
            
            
               (2)„tehingukirje“ – individuaalne andmekogum, mis sisaldab kauplemistehingu, kauplemiskorralduse või lepingu üksikasju või olelusringi käsitlevat teavet, nagu kauplemistehingute, kauplemiskorralduste või lepingute muutmine, ennetähtaegne lõpetamine või korrigeerimine, ja millest on ametile teatatud vastavalt rakendusmääruse (EL) nr 1348/2014 artiklile 3;
            
            
               (3)„turuosaline“ – üksus, mis on registreeritud riikliku reguleeriva asutuse juures vastavalt määruse (EL) nr 1227/2011 artiklile 9.
            
            
               Artikkel 3
            
            
               Lõivudest kaetavad kulud
            
            
               1.Programmdokumendis, kaasa arvatud eelarve, mille ameti haldusnõukogu võtab määruse (EL) 2019/942 artikli 20 kohaselt vastu iga aasta 31. detsembriks (edaspidi „programmdokument“), määratakse kindlaks kulud, mida võib järgmisel aastal rahastada lõivudest, ning esitatakse nende rahastamiskõlblike kulude prognoos, mida seejärel veel kaks aastat kavatsetakse rahastada lõivudest. Rahastamiskõlblikud on need kulud, sealhulgas üldkulud, mis tekivad ametil registreeritud aruandlusmehhanismide kaudu esitatavate andmete kogumise, käitlemise, töötlemise ja analüüsimisega. 
            
            
               2.Programmdokumendis määratakse kindlaks järgmisel aastal lõivudest kaetav summa. See summa:
            
            
               (a)ei tohi ületada lõike 1 kohaseid rahastamiskõlblikke kulusid;
            
            
               (b)peab olema väiksem kui liidu eelarvest ametile asjakohasel aastal eraldatav rahaline toetus.
            
            
               3.Vastavalt ameti finantsmääruse artiklile 48 esitab amet iga-aastases konsolideeritud tegevusaruandes üksikasjaliku teabe eelmisel aastal kogutud lõivude summa ja lõivudest kaetud kulude kohta. Amet avalikustab selle aruande asjakohased osad.
            
            
               Artikkel 4
            
            
               Lõivu maksmise kohustus
            
            
               1.Iga registreeritud aruandlusmehhanism maksab aastalõivu, mis arvutatakse vastavalt artiklile 5. Kõik lõivud makstakse eurodes.
            
            
               2.Hiljemalt iga aasta 31. jaanuariks saadab amet igale registreeritud aruandlusmehhanismile arve aastalõivu kohta, mis tuleb maksta nelja nädala jooksul. Arvel esitatakse üksikasjalik teave lõivusumma arvutamise kohta. Amet ja registreeritud aruandlussüsteem võivad vastastikku kokku leppida, et üle 250 000 euro suurused arved makstakse osade kaupa. Viimase osamakse maksmise tähtaeg on hiljemalt 30. september.
            
            
               3.Kui üksus taotleb registreeritud aruandlusmehhanismi staatust, saadab amet üksusele arve, mis moodustab 50 % artikli 5 lõike 1 punkti a kohase kindlasummalise registreerimislõivu komponendist, ning võtab taotluse vastu alles siis, kui arve on makstud. Kui amet lükkab taotluse tagasi, sest üksus ei vasta rakendusmääruse (EL) nr 1348/2014 artikli 11 nõuetele, ei ole üksusel õigust makstud lõivu tagasi saada. Pärast üksuse registreerimist registreeritud aruandlusmehhanismina saadab amet üksusele arve ülejäänud lõivusumma kohta, mis koosneb artikli 5 lõike 1 punkti a kohase kindlasummalise registreerimislõivu komponendi 50 %st, ja kui registreeritud aruandlusmehhanism ei deklareeri, et esitab üksnes põhiandmeid, siis ka artikli 6 lõike 4 kohasest tehingukirjetel põhinevast lõivukomponendist.
            
            
               4.Registreeritud aruandlusmehhanismidel, mis loobuvad registreeringust ameti juures, ei ole õigust makstud lõive tagasi saada ega tasumisele kuuluvate lõivude maksmisest loobuda. Nad maksavad lõivu kogu asjaomase aasta eest täismahus, välja arvatud juhul, kui nad on teatanud ametile hiljemalt eelmise aasta 31. detsembriks, et ei soovi enam jääda ameti juures registreerituks.
            
            
               Artikkel 5
            
         
         
            
               Individuaalsete aastalõivude arvutamine
            
            
               1.Registreeritud aruandlusmehhanismi makstav aastalõiv koosneb järgmistest osadest:
            
            
               (a)9 000 euro suurune kindlasummalise registreerimislõivu komponent;
            
            
               (b)tehingukirjetel põhinev lõivukomponent, mis arvutatakse vastavalt artiklile 6, välja arvatud juhul, kui registreeritud aruandlusmehhanism esitab üksnes põhiandmeid;
            
            
               (c)vajaduse korral positiivne või negatiivne korrektsioonisumma, et tasakaalustada erinevusi eelmisel aastal tehingukirjete alusel makstud lõivukomponendi ja sellise tehingukirjetel põhineva lõivukomponendi vahel, mida oleks makstud vastavalt kõnealuse aasta tegelikule aruandlusele.
            
            
               Esimese lõigu punktis c osutatud korrektsioonisumma arvutamiseks lahutatakse eelmisel aastal tehingukirjete alusel arvutatud lõivukomponent jooksval aastal tehingukirjete alusel arvutatud lõivukomponendist.
            
            
               Eelmisel aastal esimest korda registreeritud aruandlusmehhanismi puhul saadakse esimese lõigu punkti c kohane korrektsioonisumma nii, et jooksval aastal artikli 6 lõike 5 kohaselt tehingukirjete alusel arvutatud lõivukomponent jagatakse 365ga ning korrutatakse registreerimiskuupäeva ja eelmise aasta lõpu vahele jäävate kalendripäevade arvuga ning seejärel lahutatakse sellest artikli 6 lõike 4 kohane summa.
            
            
               Esimese lõigu punktis c osutatud negatiivne korrektsioonisumma ei tohi olla suurem kui jooksval aastal tehingukirjete alusel arvutatud lõivukomponent.
            
            
               2.Kui iga aruandlusmehhanismi jaoks lõike 1 kohaselt arvutatud individuaalsete lõivude summa ületaks summat, mis artikli 3 lõike 2 kohaselt kaetakse lõivudega, vähendatakse iga aruandlusmehhanismi individuaalset lõivusummat, korrutades seda vähenduskoefitsiendiga, mis arvutatakse järgmiselt:
            
            
            
               Artikkel 6
            
            
               Tehingukirjetel põhineva lõivukomponendi arvutamine
            
            
               1.Tehingukirjetel põhinev lõivukomponent arvutatakse iga registreeritud aruandlusmehhanismi poolt eelmisel aastal esitatud tehingukirjete alusel järgmiselt:
            
            
               (a)amet selgitab välja asjakohase registreeritud aruandlusmehhanismi andmekogumid. Ühte andmekogumisse peab kuuluma üks järgmistest:
            
            
               i)kõik tehingukirjed, mis kajastavad energia hulgimüügitooteid vastavalt rakendusmääruse (EL) nr 1348/2014 artikli 3 lõike 1 punktile a ja mille on esitanud konkreetset organiseeritud turgu kasutav konkreetne turuosaline;
            
            
               ii)kõik tehingukirjed, mis kajastavad energia hulgimüügitooteid vastavalt rakendusmääruse (EL) nr 1348/2014 artikli 3 lõike 1 punktile a ja mille on esitanud konkreetne turuosaline, kes ei kasuta organiseeritud turgu;
            
            
               iii)kõik tehingukirjed, mis kajastavad energia hulgimüügitooteid vastavalt rakendusmääruse (EL) nr 1348/2014 artikli 3 lõike 1 punktile b ja mille on esitanud konkreetne turuosaline;
            
            
               (b)amet määrab iga punktis a osutatud andmekogumi puhul kindlaks lõike 2 või 3 kohase lõivu allkomponendi;
            
            
               (c)tehingukirjetel põhinev lõivukomponent on punkti b kohaselt kindlaks määratud allkomponentide summa.
            
            
               2.Lõike 1 punkti a alapunktide i ja iii kohased tehingukirjetel põhineva lõivu allkomponendid andmekogumi kohta on järgmised:
            
         
         
            
                     
                        Tehingukirjed ühe andmekogumi kohta
                     
                     
                  
                  
                     
                        Lõivukomponent eurodes
                     
                  
               
                     
                        1 – 1 000
                     
                  
                  
                     
                        250
                     
                  
               
                     
                        1 001 – 10 000
                     
                  
                  
                     
                        500
                     
                  
               
                     
                        10 001 – 100 000
                     
                  
                  
                     
                        1 000
                     
                  
               
                     
                        100 001 – 1 miljon
                     
                  
                  
                     
                        2 000
                     
                  
               
                     
                        Üle 1 miljoni kuni 10 miljonit
                     
                  
                  
                     
                        4 000
                     
                  
               
                     
                        Üle 10 miljoni kuni 100 miljonit
                     
                  
                  
                     
                        8 000
                     
                  
               
                     
                        Üle 100 miljoni
                     
                  
                  
                     
                        16 000
                     
                  
               
               3.Lõike 1 punkti a alapunkti ii kohase tehingukirjetel põhineva lõivu allkomponendid andmekogumi kohta on järgmised:
            
            
                     
                        Tehingukirjed ühe andmekogumi kohta
                     
                     
                  
                  
                     
                        Lõivukomponent eurodes
                     
                  
               
                     
                        1 – 100
                     
                  
                  
                     
                        250
                     
                  
               
                     
                        101 – 1 000
                     
                  
                  
                     
                        500
                     
                  
               
                     
                        1 001 – 10 000
                     
                  
                  
                     
                        1 000
                     
                  
               
                     
                        10 001 – 100 000
                     
                  
                  
                     
                        2 000
                     
                  
               
                     
                        100 001 – 1 miljon
                     
                  
                  
                     
                        4 000
                     
                  
               
                     
                        Üle 1 miljoni kuni 10 miljonit
                     
                  
                  
                     
                        8 000
                     
                  
               
                     
                        Üle 10 miljoni
                     
                  
                  
                     
                        16 000
                     
                  
               
               4.Uue registreeritud aruandlusmehhanismi puhul on tehingukirjetel põhinev komponent registreerimisaastal 65 eurot iga kalendripäeva kohta alates registreerimispäevast kuni aasta lõpuni. Selleks et paremini kajastada registreeritud aruandlusmehhanismi eeldatavat aruandlust, võivad registreeritud aruandlusmehhanism ja amet omavahel kokku leppida teistsuguses summas. 
            
            
               5.Kui registreeritud aruandlusmehhanism registreeriti eelmisel aastal, kohandatakse iga andmekogumi tehingukirjete arvu enne asjakohaste lõivu alakomponentide kindlaksmääramist järgmiselt:
            
            
            
               Artikkel 7
            
            
               Nõuete täitmise tagamine
            
            
               1.Arved, mida amet saadab vastavalt artikli 4 lõikele 2 või 3, on ameti finantsmääruse artikli 71 kohaselt võlateated.
            
            
               2.Amet võtab kõik asjakohased õiguslikud meetmed, et tagada väljastatud arvete täielik tasumine, kohaldades ameti finantsmääruse asjakohaseid, sealhulgas viivist ja sissenõudmist käsitlevaid norme.
            
            
               3.Kui registreeritud aruandlusmehhanism hilineb lõivu maksmisega vähemalt ühe kuu, võib amet otsustada võtta registreeritud aruandlusmehhanismilt võimaluse esitada ametile andmeid kuni lõivu täieliku tasumiseni.
            
            
               Artikkel 8
            
            
               Üleminekueeskirjad 2021. aastal
            
            
               2021. aastal makstavate lõivude suhtes kohaldatakse järgmisi erieeskirju:
            
            
               (a)varaseim tähtaeg, mille amet võib artikli 4 lõike 2 kohaselt arvete maksmiseks määrata, on 31. märts 2021;
            
            
               (b)registreeritud aruandlusmehhanismid, mis teatavad ametile hiljemalt 31. märtsiks 2021, et ei soovi enam olla ameti juures registreeritud, ei ole kohustatud lõivu maksma. Neil on võimalik jätkata andmete esitamist kuni 30. juunini 2021;
            
            
               (c)lõivu tasumata jätnud registreeritud aruandlusmehhanismid võib artikli 7 lõike 3 kohaselt jätta ametile andmete esitamise võimalusest ilma alates 1. juulist 2021;
            
            
               (d)artikli 5 lõike 1 punkti c ei kohaldata 2021. aastal makstavate lõivude suhtes.
            
            
               Artikkel 9
            
            
               Hindamine
            
         
         
            
               Komisjon hindab käesoleva otsuse rakendamist 5. juuliks 2024 ja seejärel iga viie aasta järel koos määruse (EL) 2019/942 artikli 45 kohaselt tehtava hindamisega.
            
            
               Artikkel 10
            
            
               Jõustumine ja kohaldamine
            
            
               Käesolev otsus jõustub kolmandal päeval pärast selle avaldamist Euroopa Liidu Teatajas.
            
            
               Käesolevat otsust kohaldatakse alates 1. jaanuarist 2021.
            
            
               Artikli 3 lõikeid 1 ja 2 kohaldatakse alates käesoleva määruse jõustumise kuupäevast.
            
            
               Brüssel, 17.12.2020
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 158, 14.6.2019, lk 22. 
               
               
                  
                     (2)
                  
                        Euroopa Parlamendi ja nõukogu 25. oktoobri 2011. aasta määrus (EL) nr 1227/2011 energia hulgimüügituru terviklikkuse ja läbipaistvuse kohta (ELT L 326, 8.12.2011, lk 1).
               
               
                  
                     (3)
                  
                        Komisjoni 18. detsembri 2018. aasta delegeeritud määrus (EL) 2019/715 raamfinantsmääruse kohta asutustele, mis on asutatud Euroopa Liidu toimimise lepingu ja Euroopa Aatomienergiaühenduse asutamislepingu alusel ning millele osutatakse Euroopa Parlamendi ja nõukogu määruse (EL, Euratom) 2018/1046 artiklis 70 (ELT L 122, 10.5.2019, lk 1).
               
               
                  
                     (4)
                  
                        Energeetikasektorit Reguleerivate Asutuste Koostöö Ameti haldusnõukogu 21. juuni 2019. aasta otsus nr 8/2019 Energeetikasektorit Reguleerivate Asutuste Koostöö Ameti finantsmääruse kohta.
               
               
                  
                     (5)
                  
                        Komisjoni 17. detsembri 2014. aasta rakendusmäärus (EL) nr 1348/2014, milles käsitletakse andmete esitamist ja millega rakendatakse energia hulgimüügituru terviklikkust ja läbipaistvust käsitleva Euroopa Parlamendi ja nõukogu määruse (EL) nr 1227/2011 artikli 8 lõikeid 2 ja 6 (ELT L 363, 18.12.2014, lk 121).
               
               
                  
                     (6)
                  
                        Euroopa Parlamendi ja nõukogu 5. juuni 2019. aasta direktiiv (EL) 2019/944 elektrienergia siseturu ühiste normide kohta ja millega muudetakse direktiivi 2012/27/EL (ELT L 158, 14.6.2019, lk 125).
               
               
                  
                     (7)
                  
                        Euroopa Parlamendi ja nõukogu 13. juuli 2009. aasta direktiiv 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (ELT L 211, 14.8.2009, lk 94–136).